Leonhard Friedrich
Dr Lienert Friedrich (* 17. Februar 1852 z Baasel, † 7. August 1918 z Baasel) isch e Baasler Archidekt in dr Belle Époque gsi.

Lääbe
Dr Friedrich isch 1852 as Soon vom Baumäister Lienert Friedrich-Hug z Baasel uf d Wält khoo. 1870 bis 1873 het er am köönigliche Polytechnikum z Stuttgart studiert. 1874 het er e zwäijöörigs Braktikum bi 
J.  Mylius und F. Bluntschli z Frankfurt gmacht und isch Baufüerer am freiherrlige Schloss vo de von Stumm im hessische Holzhuuse worde. 1877/78 het er e Studieräis uf Italie gmacht und het denn e Zitli im Büro vom H. Dubois z Bariis gschafft. Zrugg z Baasel het er 1881 e Baugschäft an dr Dalbeaalaag 36 ufdoo. 1895 het er mit em Mooler Emil Beurmann (1862-1951) e Räis uf Egüpte gmacht und zwäi Joor spööter mit em Beurmann und em Münchner Brofässer Friedrich von Thiersch (1852-1921) uf Spanie und Tanger.

1918 isch dr Lienert Friedrich z Baasel gstorbe.

Dr Lienert Friedrich isch dr Brueder vom Rudolf Friedrich, wo au Archidekt gsi isch.

Bauwärk

 1879 e Willa an dr Dalbeaalaag 36, wo sithär abgrisse worde isch
 1884 e Willa am Neusatzwäg 3 (jetz BethesdaSpital)
 1893/94 d Zumft zu Husgnosse an dr Freije Strooss
 1896 Willene an dr Angestäinerstrooss 21 und 23
 1897 e Willa an dr Kapällestrooss 29, wo mä abbroche het
 1899/1900 e Willa an dr Middlere Strooss 5, wo s nüme git
 1903/04 Ängelgass 103-109
 1904 s Gschäftshuus «Zum Kempfe» an dr Freie Strooss 69

Kwelle
 Biographische Angaben über die Architekten, abgrüeft am 6. Januar 2015
 Schweizerische Bauzeitung Smith, Elder and Company, 1918, S. 75 (digital)

Litratuur
 Leonhard Friedrich, Architekt, Basler Heimatschutz, 1992

Archidekt z Baasel
Jugedstil
Basler
Schwiizer
Maa